ไทยพบติด “โควิด-19” เพิ่ม 1 ราย กลับจากซาอุฯ ยอดป่วยสะสม 3,084 ราย
ไทยพบติด “โควิด-19” เพิ่ม 1 ราย กลับจากซาอุฯ ยอดป่วยสะสม 3,084 ราย ไม่มีเสียชีวิตเพิ่ม
ไทยพบติด “โควิด-19” เพิ่ม 1 ราย กลับจากซาอุฯ ยอดป่วยสะสม 3,084 ราย ไม่มีเสียชีวิตเพิ่ม
3 มิ.ย. 2563

พญ.พรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด-19 (ศบค.)  เปิดเผยสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ป่วยยืนยันติดเชื้อรายใหม่ 1 ราย จาก State Quarantine ซึ่งเป็นผู้ที่เดินทางกลับจากซาอุดีอาระเบีย โดยผู้ป่วยยืนยันสะสมอยู่ที่  3,084 ราย ผู้ป่วยรักษาหายเพิ่ม 2 ราย ทำให้มีจำนวนผู้ป่วยรักษาหายแล้วรวม 2,968 ราย และยังมีผู้ป่วยรักษาตัวอยู่ในโรงพยาบาล 58 ราย ขณะที่ไม่มีผู้เสียชีวิตเพิ่ม ทำให้ยอดผู้เสียชีวิตสะสมที่ 58 ราย
สำหรับผู้ป่วยรายใหม่ เป็นนักศึกษาชายไทยอายุ 26 ปี เดินทางกลับจากรุงริยาดห์ ซาอุดีอาระเบีย มายังกัวลาลัมเปอร์ มาเลเซีย ก่อนเดินทางเข้าประเทศไทยทางด่านปาดังเบซาร์ โดยรถบัส มาถึงไทยเมื่อวันที่ 25 พ.ค. ผลตรวจครั้งที่ 1 ไม่พบเชื้อ และเข้าพักใน State Quarantine จ.ปัตตานี และได้ตรวจครั้งที่ 2 เมื่อวันที่ 31 พ.ค. พบเชื้อ แต่ผู้ป่วยไม่มีอาการป่วย ซึ่งปัจจุบันเข้ารับการรักษาที่โรงพยาบาลในจ.ปัตตานี